Hans Andrias Djurhuus
Store norske leksikon,Språk og litteratur,Litteratur i verden,Europa,Færøyenes litteratur
Hans Andrias Djurhuus var en færøysk dikter. Han var sønnesønns sønn av Jens Christian Djurhuus og bror av Jens Hendrik Oliver Djurhuus.
Djurhuus var lærer og teaterleder i Tórshavn. Han skrev blant annet dramaer med emne fra Færøyenes historie og sagnverden, som Marita (1908) og Annika (1917), episke dikt som Hin gamla søgan (1905), og en stor mengde lyriske dikt, utgitt i forskjellige samlinger, blant annet Søgumál (1922), Sjómannsrímur (1925), Morgun- og kvøldsálmar (1934) og Undir viðum lofti (1934).Han skrev også flere eventyr, som Smásøgur og ævintýr (1922) og Ævintýr (1929). Djurhuus' produksjon var meget stor og mangesidig, men svært ujevn. Høyest når han som lyriker, især når han henvender seg til barn, for eksempel i Barnarímur (1914), som opprinnelig ble diktet til sangtimene i skolen og skrevet opp på tavlen. Også som prosaist yter han sitt beste når han får fortelle for barn. Djurhuus' diktning viser tydelig påvirkning av Per Sivle. Les mer i Store norske leksikon Færøyenes litteratur